ŠOLSKI CENTER SLOVENJ GRADEC

 **GIMNAZIJA**

Gosposvetska cesta 2

2380 Slovenj Gradec

**HIŠNI RED GIMNAZIJE SLOVENJ GRADEC V ČASU IZREDNIH RAZMER**

**(nevarnost širjenja okužbe SARS-CoV-2)**

Slovenj Gradec, 1. september 2020

**I. UVOD**

Pojav novega koronavirusa pomeni dodatno tveganje v življenju in potrebo po spremembi obnašanja ter prilagoditvah. Najpomembnejši ukrep za nadzor okužbe je, da bolni ostanejo doma. Higiena kihanja in kašlja ter vzdrževanje primerne razdalje sta ključnega pomena za omejevanje širjenja virusa in drugih mikroorganizmov s kapljicami, medtem ko je higiena rok in zlasti izogibanje dotikanju obraza z nečistimi rokami pomembna za preprečevanje posrednega stika z mikroorganizmi. Povečana fizična razdalja med ljudmi zmanjšuje možnost okužbe, še preden se pojavijo znaki in simptomi bolezni.

Ukrepi proti širjenju okužbe so zato prednostno usmerjeni v:

- vzdrževanje zadostne medosebne razdalje in s tem v preprečevanje kapljičnega prenosa;

- redno umivanje rok in čiščenje oz. razkuževanje površin ter predmetov (roke vedno smatramo kot kontaminirane, izjema je le neposredno po njihovem umivanju ali razkuževanju).

Z upoštevanjem vseh navedenih ukrepov bomo zmanjšali možnost za okužbo in s tem ščitili sebe in druge. Za pravilno izvajanje samozaščitnih ukrepov mora odgovornost prevzeti vsak posameznik. Popolne varnosti ni. Vsi moramo spremljati navodila in priporočila Nacionalnega inštituta za javno zdravje, ki so vezana na delo v šolah (splošna navodila za preprečevanje okužbe s povzročiteljem COVID-19 so dosegljiva na spletni strani: [https://www.nijz.si/sl/preprecevanje-okuzbe-z-virusom-sars-cov-2019).](https://www.nijz.si/sl/preprecevanje-okuzbe-z-virusom-sars-cov-2019%29.)

Hišni red je pripravljen na podlagi priporočil objavljenih v publikaciji »Vzgoja in izobraževanje v Republiki Sloveniji v razmerah povezanih s COVID-19« (MIZŠ, ZRSŠ, NIJZ, 2020) in velja za model B v tej publikaciji.

**II. HIŠNI RED**

1. **člen**

*(prihod do šole)*

Priporočamo peš hojo, kolesarjenje, tudi individualni prevoz s strani staršev (brez združevanja dijakov), organiziran pa je tudi javni promet, kjer je potrebno dosledno spoštovati njihova navodila za zaščito potnikov.

1. **člen**

*(splošna pravila)*

Pouk lahko obiskujejo **le zdravi dijaki in profesorji**, ki so brez znakov akutne okužbe dihal.

Ob ponovnem vstopu v šolo dijaki prinesejo podpisano izjavo staršev oziroma polnoletnega dijaka pred vstopom dijaka v šolo ob sproščanju ukrepov za zajezitev širjenja COVID-19.

1. **člen**

*(potek pouka)*

1. ura: 7.00–7.45

2. ura: 7.50–8.35

3. ura: 8.40–9.25

4. ura: 9.30–10.15

5. ura (MALICA): 10.15–10.35

6. ura: 10.35–11.20

7. ura: 11.25–12.10

8. ura: 12.15–13.00

9. ura: 13.05–13.50

10. ura: 13.55–14.40

1. **člen**

*(splošna pravila)*

Šola je odprta za dijake vsak dan od 6.30 do konca pouka.

Dijaki na začetek pouka počakajo v matični učilnici, kjer se zadržujejo tudi med odmori. Zadrževanje na hodnikih ni dovoljeno, zapuščanje šole med prostimi urami ni zaželeno.

Pouk poteka po rednem urniku, zamujanje k pouku in predčasno odhajanje od pouka je dijakom dovoljeno samo v dogovoru z razredniki. Prestavljanje ur pouka in učilnic brez dovoljenja ravnatelja ni dovoljeno. Med šolskimi odmori, vključno s šolsko malico, dijaki ne zapuščajo učilnic, razen za odhod v sanitarije.

Dijaki in zaposleni upoštevajo **zadostno medosebno razdaljo, vsaj 1,5 metra** **ter pri gibanju po šoli povsod nosijo zaščitno obrazno masko**. Snamejo jo lahko le, ko sedijo pri pouku, če je med njimi zagotovljena ustrezna varnostna razdalja.

Splošna pravila se lahko v času pouka spremenijo po navodilih ravnatelja.

1. **člen**

 *(vstop v šolo)*

Dijaki so pred ponovnim prihodom v šolo po šolski e-pošti obveščeni o organizaciji pouka:

• o učilnici, v kateri bodo imeli v tem času pouk;

• o pravilih ravnanja v šoli v času epidemije COVID-19;

• o navodilih za preprečevanje okužbe;

• o tem, kaj naj prinesejo s seboj (npr. šolske potrebščine, voda v plastenkah, eventualna dodatna oblačila, saj se bo prostore veliko zračilo, itd.)

Dijaki **v šolo vstopajo posamično, pri tem ohranjajo 1,5 do 2** metra medosebne razdalje, uporabljajo pa vhod, ki ga v posebni objavi določi ravnatelj (in je objavljen tudi na vhodnih vratih).

Podajalniki razkužil so nameščeni ob vhodih v šolo, v vseh sanitarijah ter v vsaki učilnici.

Šola bo v času pouka zaprta za zunanje obiskovalce, ki morajo zato svoj prihod vnaprej napovedati, saj je obvezno njihovo evidentiranje in spremstvo predstavnika šole). Govorilne ure s starši se opravijo po dogovoru, lahko pa tudi preko telefonov, elektronske pošte ali video povezav.

**Vstop v šolo je dovoljen le s pravilno nameščeno obrazno masko.**

1. **člen**

 *(red pri izvajanju šolskega dela)*

Pouk poteka v matičnih učilnicah.

Za red in disciplino pri pouku so odgovorni profesorji in dijaki.

Dijaki so dolžni aktivno sodelovati pri pouku in upoštevati navodila za delo. Drugih dijakov in učitelja ne smejo ovirati in motiti pri delu.

Med poukom morajo imeti dijaki mobilne telefone in ostale elektronske naprave izključene, razen če njihovo uporabo dovoli učitelj pri pouku ali izvajanju dejavnosti.

K pouku morajo dijaki prinašati vse zahtevane pripomočke (učbenike, delovne zvezke, učna gradiva, ipd.). Učnih pripomočkov in učbenikov si iz higienskih razlogov ni dovoljeno izposojati.

Dijaki so dolžni upoštevati stalni sedežni red, ki bo določen na prvi šolski dan in bo visel na vratih učilnice.

Pouk izbirnih predmetov bo potekal v skupinah in prostorih, ki bodo omogočali zadostno medsebojno razdaljo med dijaki obeh razredov. **V teh primerih je nošenje zaščitnih mask obvezno tudi med poukom.** Edina izjema je pouk športne vzgoje, kjer pa bo zagotovljena dovolj velika fizična razdalja med dijaki obeh razredov.

Morebitno tiskano učno gradivo dijakom deli in pobira profesor, ki si je pred in po tem umil ali razkužil roke.

V učilnici, kjer so navzoči le dijaki enega razreda, za dijake med poukom ni potrebna uporaba mask, jo pa priporočamo. Učitelji in drugi strokovni delavci v učilnicah uporabljajo maske v primeru, ko ni zagotovljena ustrezna razdalja (minimalno 1,5 m).

1. **člen**

 *(učilnica)*

Pred začetkom pouka bodo vse učilnice že temeljito prezračene. Kasneje naj okna odpira in zapira samo profesor.

Vrata učilnice naj bodo odprta do začetka pouka, tako da je čim manj dotikov kljuke. V vsaki učilnici je milo, papirnate brisače ter razkužilo. Nameščena je tudi infografika z navodili pravilne uporabe mask in izobešen plakat s splošnimi higienskimi ukrepi.

Pisna preverjanja znanja ter del pouka izbirnih predmetov se lahko izvede tudi v šolskem amfiteatru, kjer bodo označena mesta v ustrezni razdalji 2 metra med udeleženci.

1. **člen**

 *(dežurstvo profesorjev)*

Dežurstvo opravljajo profesorji in oba laboranta. Razpored dežurnih pripravi vodstvo šole. Dežurstvo se izvaja v šoli, v garderobah in na zunanjih površinah šole.

1. **člen**

 *(garderoba)*

Zaradi preventivnih ukrepov se garderob v času izrednih razmer ne sme uporabljati. Vstop do omaric lahko posamezniku izjemoma pred začetkom ali po koncu pouka dovoli ravnatelj šole, ki uredi nadzor dežurnega profesorja za vstop v garderobo in poskrbi za ustrezno razkuževanje prostora.

1. **člen**

 *(odmori, šolska malica)*

Med šolskimi odmori dijaki ne zapuščajo učilnic. Priporočamo, da dijaki ob svoji mizi stoje naredijo nekaj razgibalnih vaj, ki pa naj ne povzroče pospešenega dihanja.

Pred malico naj si z razkužilom za površine razkužijo mizo ter si s čistimi rokami previdno odstranijo masko. Pred hranjenjem naj si roke ponovno umijejo oziroma razkužijo, postopek pa ponovijo tudi po končanem hranjenju ter si s čistimi rokami spet nadenejo masko.

Dijake se spodbuja k rednemu in pravilnemu umivanju rok (npr. po kihanju, kašljanju itd.).

1. **člen**

 *(sanitarije)*

Vsi dijaki uporabljajo v času prisotnosti na šoli dijaške sanitarije v kleti. Pri tem so dolžni skrbeti za zagotavljanje primerne medosebne razdalje. Okna sanitarij bodo ves čas odprta. Vrata naj dijaki po možnosti odpirajo s komolcem oz. s pomočjo čiste papirnate brisače. V sanitarijah bo na voljo milo in papirnate brisače.

1. **člen**

 *(odhod domov)*

Po končanem pouku naj dijaki iz šole izstopajo posamično, pri tem naj stalno ohranjajo 1,5 do 2 metrsko medosebno razdaljo.

1. **člen**

 *(obveščanje dijakov)*

Za obveščanje dijakov šola uporablja spletno stran, facebook, oglasno desko in šolsko elektronsko pošto, zato so dijaki dolžni spremljati obvestila na enem od naštetih medijev.

Dijakom preko šolske elektronske pošte posredujejo informacije tudi razredniki in drugi profesorji.

1. **člen**

 *(veljavnost)*

Ta hišni red velja za čas izrednih razmer nevarnosti širjenja okužbe z virusom SARS-CoV-2.

 Ravnatelj Gimnazije Slovenj Gradec

 mag. Stane Berzelak